FIFA “Barselona”ga nisbatan joriy etilgan sanksiyalarni bekor qilmaydi

FIFA “Barselona”ga nisbatan qo‘llanilgan sanksiyalarni bekor qilmaydi, deb xabar qiladi “Uff.uz”

FIFA bosh kotibi Jerom Valkening ma’lum qilishicha, gap navbatdagi muddatga FIFA prezidenti etib saylangan Zepp Blatterning Kataloniya klubiga salbiy munosabatda ekanligida emas, balki bu kabi amnistiya uchun huquqiy imkoniyatlar yo‘qligidadir.
Avvalroq Ispaniya futbol federatsiyasi va “Barselona” sanksiyalarni bekor qildirishga besamar urinib ko‘rgandi.
Eslatib o‘tamiz, FIFAning 2016-yil yanvariga qadar amalda bo‘ladigan sanksiyalariga muvofiq, “Barselona”ning yangi futbolchilari jamoa sharafini himoya qila olmaydi.
Jamoa 2009—2013-yillar oralig‘ida 18 yoshga to‘lmagan chet ellik futbolchilar bilan shartnoma imzolash qoidalarini buzgani uchun shunday jazoga loyiq ko‘rilgan.